alexandrainst/scandi-wiki huggingface dataset:
André Oktay Dahl

André Oktay Dahl () er ein norsk politikar frå Høgre. Han har vore vald inn på Stortinget frå Akershus fylke sidan 2005. Han var vararepresentant frå 1997 til 2005, og møtte fast mens Jan Petersen var utanriksminister 2001–2005.

Dahl er cand. jur. frå Universitetet i Oslo 2002. Han avtente verneplikt som soloklarinettist i HMKG Musikkorps 1995.

Dahl var formann i Rælingen Unge Høgre 1992–1993. 1. viseformann i Akershus Unge Høgre 1995–1997, formann 1997–1998. Han var medlem av Rælingen kommunestyre 1995–1999, og av Akershus fylkesting 1999–2007. Han var leiar av kontrollkomiteen til fylket 2003–2007 og vart 8. mars 2008 vald til leiar i Akershus Høgre.

Stortingskomitear 
 2009–: andre nestleiar i justiskomiteen
 2005–09: medlem i justiskomiteen 
 2001–05: medlem i kontroll- og konstitusjonskomiteen

Bakgrunnsstoff 
 André Oktay Dahl hos Stortinget
 André Oktay Dahl  hos Høgre

Stortingsrepresentantar frå Høgre
Stortingsrepresentantar for Akershus
Stortingsrepresentantar 2009-2013
Stortingsrepresentantar 2005-2009
Stortingsrepresentantar 2001-2005
Folk frå Lørenskog
Svein Roald Hansen

Svein Roald Hansen () er ein norsk politikar frå Arbeidarpartiet. Han har sete på Stortinget for Østfold fylke sidan 2001.

Hansen starta sin politiske karriere som politisk rådgivar for Gro Harlem Brundtland i 1993. Han vart vald inn på Stortinget frå Østfold i 2001 og vald på nytt i 2005 og 2009. Frå 2003 har han også vore leiar for Europarørsla. Hansen var ordførar i Fredrikstad i perioden 1995–1999. Han kom inn i kommunestyret i Borge i 1983, og heldt fram i Fredrikstad ved kommunesamanslåinga i 1994 og vart vald på nytt seinast i 2007.

Hansen har studert historie og statsvitskap og arbeidde som journalist, i NTB frå 1971 til 1974, deretter Oppland Arbeiderblad til 1978. Deretter var han redaksjonssjef i Demokraten frå 1978 til 1982 og så redaksjonssekretær i Oslo-redaksjonen til A-pressen fram til 1983.

Frå 1983 var han politisk rådgivar for Gro Harlem Brundtland på Stortinget, ein posisjon han seinare også hadde ved statsministerens kontor.

I perioden 1990–92 var Hansen redaktør i Sarpsborg Arbeiderblad, og frå 1999 til 2001 var han direktør for informasjon og samfunnskontakt i Hafslund ASA.

Regjering
 1. januar 1986–1. januar 1989: politisk rådgivar ved statsministerens kontor
 10. januar 1992–4. august 1995: statssekretær ved statsministerens kontor

Stortingskomitear
 2001–2005: medlem i finanskomiteen
 2005–2009: andre nestleiar i kontroll- og konstitusjonskomiteen
 2009–: første nestleiar i utanriks- og forsvarskomiteen

Bakgrunnsstoff 
Stortinget.no - Biografi

Folk frå Fredrikstad
Norske journalistar
Norske redaktørar
Statssekretærar frå Ap
Ap-ordførarar i Østfold
Ordførarar i Fredrikstad
Stortingsrepresentantar for Østfold
Stortingsrepresentantar frå Ap
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Heinrich Carl von Schimmelmann

Heinrich Carl von Schimmelmann () var ein tysk kjøpmann, greve og statsmann. Han var far til den danske statsmannen Ernst Heinrich von Schimmelmann. Han var òg utgjevar av Wandsbecker Bothe. 

Heinrich Carl von Schimmelmann var fødd som kjøpmannson i Demmin i Pommern.
Som kjøpmann i Dresden og kursachsisk accise-forpaktar bygde han opp ein betydeleg formue. Dermed kunne han opne eit handelshus i Hamburg og vart eigar av fleire gods i Holstein. I 1761 gjekk han som kommerseintendant i dansk teneste og vart 1762 opphøgd til friherre og 1779 til greve. 1762 bygde han Wandsbecker Schloss. Den viktige rolla han hadde for dansk økonomi var grunnlaget for at sonen seinare vart utnemnd til dansk finansminister.

Ikkje alle initiativa hans var uomstridde, korkje innføringa av tallotteri i København, Altona og Wandsbeck eller aukinga av papirpengar på København-børsen.

Bakgrunnsstoff 
Christian Degn: Die Schimmelmanns im atlantischen Dreieckshandel. Gewinn und Gewissen, Neumünster 2000, ISBN 3-529-06148-4

Danske politikarar
Danske adelsfolk
Tyskarar
Folk frå Landkreis Demmin
Elefantordenen
Dannebrogordenen
Oppland Arbeiderblad

Oppland Arbeiderblad, forkorta OA, er ei dagsavis med hovudkontor i Gjøvik grunnlagt 1924, som kjem ut måndag til fredag. Avisa dekkjer Vestoppland og Valdres, og er den einaste dagsavisa i Gjøvik-regionen etter at konkurrenten Samhold/Velgeren vart lagt ned i 1998. Frå hausten 1998 vart OA tilgjengeleg som nettavis.

I 2004 mottok kulturredaksjonen i avisa, saman med Hamar Arbeiderblad, NBU-prisen for barnebokanmeldelsar.

Prisvinnarar

Avisa er eigd av A-pressen ASA og sjefsredaktør er Jens Olai Jenssen. 


Opplagstal

Kjelder 
«Oppland Arbeiderblad» Store Norske Leksikon

Referansar

Bakgrunnsstoff 
 Oppland Arbeiderblad - nettavis

Norske aviser etter namn
Aviser i Innlandet
Næringsliv i Gjøvik
Kultur i Gjøvik
A-pressen
Skipingar i 1924
Vinnarar av NBU-prisen
Miroslav Stoch

Miroslav Stoch () er ein slovakisk fotballspelar som har spela for Fenerbahçe i den tyrkiske toppserien og for det slovakiske landslaget.

Stoch vart seriemeister i Nederland med Twente i 2010. Han debuterte for Slovakia sitt A-landslag 10. februar 2009, som innbytar i ein kamp mot Ukraina. Han skåra det første landslagsmålet sitt 6. juni 2009 i ein VM-kvalifiseringskamp mot San Marino. Han var med i Slovakia sin tropp til fotball-VM i 2010, der han spelte i alle Slovakia sine fire kampar, som innbytar i dei to første gruppekampane, og frå start i den siste gruppekampen og åttandedelsfinalen.

Slovakiske fotballspelarar
Fenerbahçe-spelarar
Chelsea-spelarar
Twente-spelarar
Spelarar i Fotball-VM 2010
Spelarar i Fotball-EM 2016
Sarpsborg Arbeiderblad

Sarpsborg Arbeiderblad, forkorta SA, er ei dagsavis med i Sarpsborg grunnlagt 1929, som kjem ut måndag til laurdag. Avisa er ått av A-pressen AS og sjefsredaktør er Eirik Moe. Namnet hennar er kopla til Arbeidarpartiet, men ho er i dag partipolitisk uavhengig. 


Opplagstal

Kjelder 
«Sarpsborg Arbeiderblad» Store Norske Leksikon

Referansar

Bakgrunnsstoff 
 Sarpsborg Arbeiderblad - nettavis

Sarpsborg kommune
Norske lokalaviser
Norske aviser etter namn
Aviser i Viken
A-pressen
Skipingar i 1929
Demokraten

Demokraten, forkorta OA, er ei dagsavis i Fredrikstad grunnlagt 1906 ved namn Smaalenenes Socialdemokrat. 

Avisa kjem ut tre gonger i veka og er eigd av A-pressen ASA. Sjefsredaktør er Tomm Pentz Pedersen. 


Opplagstal

Kjelder 
«Demokraten – avis» Store Norske Leksikon

Referansar

Bakgrunnsstoff 
 Demokraten - nettavis

Fredrikstad kommune
Norske aviser etter namn
Aviser i Viken
A-pressen
Vantsje Sjikov

Vantsje Sjikov, alternativ stavemåte Vanče Šikov, () er ein makedonsk fotballspelar har spela for Ethnikós Ákhnas i den kypriotiske toppdivisjonen. Han har òg landskampar for Makedonia.

Makedonske fotballspelarar
Xanthi-spelarar
Olympiakos-spelarar
Kerkyra-spelarar
Oslo Spektrum

Oslo Spektrum er ein byhall i Oslo, på Vaterland, opna i 1991. Hallen vert brukt til konsertar, utstillingar og idrettsarrangement, særleg ishockey og handball, og husar 9000-11 000 plassar.

Bygningen er teikna av arkitektkontoret LPO etter ein tidlegare arkitektkonkurranse som også omfatta byggverksplan for Oslo Plaza og Galleri Oslo. Fasadane er utsmykka av kunstnarane Guttorm Guttormsgaard og Søren Ubisch.

Galleri
Oslo Spektrum

Bakgrunnsstoff 
 Offisiell nettstad

Byggverk i Oslo
Eurovision Song Contest 1996
Eurovision Song Contest-arenaer
Melodi Grand Prix 2013
Melodi Grand Prix 2012
Melodi Grand Prix 2014
Nemanja Vidić

Nemanja Vidić () er ein serbisk fotballspelar som har spela for Manchester United i engelsk Premier League, og for det serbiske landslaget.

Vidić vart seriemeister i Serbia og Montenegro i 2004 med Raude Stjerne og i England med Manchester United i 2007, 2008, 2009 og 2011. Han var òg med på å vinna Den europeiske meisterligaen i 2008. Han vart kåra til årets serbiske fotballspelar i 2005 og 2008.

Vidić debuterte for A-landslaget til Serbia og Montenegro 12. oktober 2002, i ein EM-kvalifiseringskamp mot Italia. Han var med i Serbia og Montenegro sin tropp til fotball-VM i 2006, men vart skada rett før turneringa og fekk ikkje spelt nokon av kampane. 15. november 2006 skåra han mål for Serbia mot Noreg i ein privatlandskamp i Beograd. I fotball-VM i 2010 spelte han alle Serbia sine tre kampar.

Serbiske fotballspelarar
Spartak Moskva-spelarar
Manchester United-spelarar
Raio Piiroja

Raio Piiroja () er ein estisk fotballspelar som har spela for Vitesse i nederlandsk Eeredivisie, og spelte i 8 år i norsk fotball, for Vålerenga og Fredrikstad. Han har over 100 landskampar for Estland.

Piiroja kom til norsk fotball frå Estland i 2003, då han spelte for Vålerenga. Året etter gjekk han over til Fredrikstad. Han vart seriemeister i Estland med Flora frå Tallinn i 2001 og 2002. I 2006 vart han cupmeister i Noreg med Fredrikstad. Han vart kåra til årets estiske fotballspelar i 2002 og 2006, 2007, 2008 og 2009.

Piiroja debuterte for Estland sitt A-landslag 21. november 1998 i ein kamp mot Armenia. Han er landslagskaptein for Estland.

Estiske fotballspelarar
Vålerenga-spelarar
Fredrikstad-spelarar
Vitesse-spelarar
Mattia Cassani

Mattia Cassani () er ein italiensk fotballspelar som har spela i forsvar for Palermo i Serie A. Han har òg kampar for det italienske landslaget.

Cassani fekk gjennombrotet sitt som profesjonell fotballspelar i Verona, som han spelte for i Serie B frå 2003 til 2006. I 2006 gjekk han til Palermo i Serie A, der han spelte fast på laget frå den første sesongen.

Han debuterte for Italia sitt A-landslag 18. november 2009 i ein privatlandskamp mot Sverige. Han kom ikkje med i Italia sin tropp til fotball-VM i 2010. 3. september 2010 spelte han den første landskampen sin i ein teljande landskamp, i ein EM-kvalifiseringskamp mot Estland.

Italienske fotballspelarar
Juventus-spelarar
Sampdoria-spelarar
Verona-spelarar
Palermo-spelarar
Matej Mavrič

Matej Mavrič () er ein slovensk fotballspelar som spelar i forsvar for Kapfenberger SV i den austerrikske toppdivisjonen, og for det slovenske landslaget.

Mavrič vart seriemeister i Slovenia i 2004 med Gorica. Han forlét Slovenia same året og gjekk til Molde i den norske Tippeligaen. Han var i Molde fram til 2007 og vart cupmeister i Noreg i 2005. I 2007 gjekk han til Koblenz i tysk 2. Bundesliga. Då Koblenz rykte ned i 2010, gjekk Mavrič til Kapfenberg i Austerrike.

Mavrič debuterte for Slovenia sitt A-landslag 21. august 2002 som innbytar i ein privatlandskamp mot Italia. Han var med i Slovenia sin tropp til fotball-VM i 2010, men utan å spela nokon av kampane.

Slovenske fotballspelarar
Molde-spelarar
Steven Davis

Steven Davis () er ein nordirsk fotballspelar som har spela på midtbanen for Rangers i skotsk Premier League, og for det nordirske fotballandslaget.

Davis debuterte som profesjonell fotballspelarar hjå Aston Villa i engelsk Premier League, der han spelte den første kampen sin i september 2004. Han gjekk til Fulham sommaren 2007, og vidare på lån til Rangers i Skottland i januar 2008. Overgangen til Rangers vart permanent sommaren 2008, for ein overgangssum på 3 millionar pund. Han har vorte seriemeister i Skottland med Rangers to gonger, i 2009 og 2010, og vart kåra til årets spelar i Skottland i 2010.

Davis debuterte for Nord-Irland sitt A-landslag 9. februar 2005 i ein privatlandskamp mot Canada. Han skåra det første landslagsmålet sitt 8. oktober 2005 i ein VM-kvalifiseringskamp heime mot Wales. 21. mai 2006 vart han Nord-Irland sin yngste landslagskaptein i nyare tid, i ein kamp mot Uruguay.

Nordirske fotballspelarar
Spelarar i Fotball-EM 2016
Aston Villa-spelarar
Fulham-spelarar
Rangers-spelarar
Folk frå Ballymena
Ciprian Marica

Ciprian Andrei Marica () er ein rumensk fotballspelar, som spelar for Schalke 04 i tysk Bundesliga, og for det rumenske landslaget.

Marica vart seriemeister i Romania med Dinamo Bucureşti i 2002 og 2004, og i Ukraina med Sjakhtar Donetsk i 2005 og 2006. I 2007 kjøpte Stuttgart han for om lag 8 millionar euro, det meste dei nokon gong hadde betalt for ein spelar.

Marica debuterte for Romania sitt A-landslag 16. november 2003 i ein kamp mot Italia, og skåra det første landslagsmålet i ein VM-kvalifiseringskamp mot Armenia 17. november 2004. Han var med i Romania sin tropp til fotball-EM i 2008, men spelte ingen av kampane.

Rumenske fotballspelarar
Dinamo Bucuresti-spelarar
Sjakhtar Donetsk-spelarar
Stuttgart-spelarar
Schalke-spelarar
Klodian Duro

Klodian Duro () er ein albansk fotballspelar som har spela for LASK Linz i austerriksk Bundesliga, og for det albanske landslaget.

Duro vart seriemeister i Albania med Tirana i 1999 og 2007 og med Vllaznia i 2001. Han debuterte for A-landslaget i april 2001 i ein kamp mot Tyrkia. Han skåra det første landslagsmålet sitt 16. oktober 2002 mot Russland.

Albanske fotballspelarar
Samsunspor-spelarar
Galatasaray-spelarar
Rizespor-spelarar
Arminia Bielefeld-spelarar
Mensur Mujdža

Mensur Mujdža () er ein kroatisk fotballspelar med bakgrunn frå Bosnia-Hercegovina. Han har spela for Freiburg i tysk Bundesliga, og for det bosniske landslaget.

Mujdža begynte fotballkarrieren sin hjå NK Zagreb i heimbyen, før han gjekk til Freiburg i 2009. Han spelte U21-landskampar for Kroatia. 6. mai 2010 kunngjorde han at han ville spela på A-landslagsnivå for Bosnia-Hercegovina. Han debuterte for A-landslaget 10. august 2010 i ein privatlandskamp mot Qatar.

Kroatiske fotballspelarar
Bosniske fotballspelarar
Freiburg-spelarar
Spelarar i Fotball-VM 2014
Folk frå Zagreb
Guillaume Hoarau

Guillaume Hoarau () er ein fransk fotballspelar som har spela for Paris Saint-Germain i fransk Ligue 1. Han har òg landskampar for Frankrike.

Hoarau sin første fotballklubb var Saint-Pierroise, på heimøya Réunion. I 2004 drog han til Europa og Le Havre i Ligue 2. I 2008 gjekk han til Paris Saint-Germain for ein overgangssum på 500 000 euro. Den siste sesongen hans i Le Havre vart han toppskårar i Ligue 2 og var med på å vinna opprykk til Ligue 1 for klubben.

Hoarau debuterte for Frankrike sitt A-landslag 11. august 2010 i ein privatlandskamp mot Noreg på Ullevaal, etter at den nye landslagstrenaren, Laurent Blanc, stengte ute alle landslagsspelarane som hadde vore med i fotball-VM i Sør-Afrika.

Franske fotballspelarar
Le Havre-spelarar
Gueugnon-spelarar
Paris Saint-Germain-spelarar
Vjatsjaslaw Hljeb

Vjatsjaslaw Pawlavitsj Hljeb () er ein kviterussisk fotballspelar som har spela for FSV Frankfurt i tysk 2. Bundesliga, og for det kviterussiske landslaget.

Frå 2001 til 2005 spelte Hljeb for fleire klubbar i Tyskland og Sveits, men utan å oppnå større suksess. I 2005 vende han heim til Kviterussland og MTZ-RIPO, før han drog til den kinesiske proffligaen i 2009.

Hljeb debuterte for A-landslaget til Kviterussland i 2004. Han skåra det første landslagsmålet sitt mot Tyrkia i ein privatlandskamp 18. august 2004.

Storebroren hans, Aljaksandr Hljeb, har også vore kviterussisk landslagsspelar.

Belarusiske fotballspelarar
Stuttgart-spelarar
Hamburg-spelarar
Grasshoppers-spelarar
FSV Frankfurt-spelarar
Koppskatt

Koppskatt (tysk Kopf, hovud), på norsk hovdeskatt, var i historisk tid ein personskatt som vart innkravd ofte med same beløpet per skattepliktig hovud, uavhengig av økonomisk betalingsevne. Koppskatten var mykje utbreidd i mellomalderen, men er no med unnatak av Storbritannia longe gått ut av bruk i vestlege land. Han var mellom anna nytta i Noreg i 1891 som politisk verkemiddel for utviding av røysteretten, som då var knytt til eit census-system.

I Noreg vart koppskatt innkravd som ein «eingongsskatt» fleire gongar i 1680- og 1690-åra. Frå 23. september 1762 til 14. november 1772 vart det innkravt årleg koppskatt av alle, militære unnatekne. Frå 1773 til 1782 vart koppskatten «frivillig», kvar person skulle betale «etter evne».

I Storbritannia vart ein koppskatt, Community Charge, innført i 1989 (Skottland) og 1990 (England og Wales). Dette førte til kraftige reaksjonar, og utløyste koppskattopptøyar. Det var planar om å innføre han i Nord-Irland òg, men på grunn av opptøyane valde dei å ikkje gjere det. Frå 1993 vart han erstatta av Council tax, som jamvel om han er tufta på eit koppskattliknande prinsipp, i langt større grad tek omsyn til skilnader i inntekt og formue.

Sjå òg
Skatt

Skatt
James Cameron

James Francis Cameron, også kjent som Jim Cameron, () er ein canadisk Oscar- og Golden Globe-prisa filmprodusent, regissør, manusforfattar og oppfinnar. Han flytta til USA i 1971. James Cameron er kjent for mange regisserte og skrivne filmar som The Terminator (1984), Aliens (1986), The Abyss (1989), Terminator II (1991), Titanic (1997) og Avatar (2009). Dei siste to filmane er dei to mest innbringande filmane i historia på verdsbasis.

Oppvekst 
James Cameron vart fødd i Kapuskasing i Ontario i Canada, men voks opp i Chippawa utanfor Niagara Falls i Ontario. I 1971 flytta familien hans til California i USA, der Cameron begynte å studere fysikk. Samtidig hadde han ein stor lidenskap for filmproduksjon, og mykje tid vart brukt i filmarkivet til UCLA. Her likte han seg veldig godt, så mykje at han fann fort ut at film var den største lidenskapen hans.

Filmar 
 Piraya II: Flying Killers (1981)
 The Terminator (1984)
 Rambo: First Blood Part II (1985)
 Aliens (1986)
 The Abyss (1989)
 Terminator II (1991)
 True Lies (1994)
 Titanic (1997)
 Dark Angel (2000–02)
 Avatar (2009)

Neste prosjektet til Cameron, er filmen Battle Angel som er planlagt utgjeve rundt 2012. Cameron har også sagt at han er interessert i å gje ut ei 3D utgåve av Titanic.

Referansar

Bakgrunnsstoff 
  Imdb.com: James Cameron

USA-amerikanske regissørar
Oscarvinnarar
Folk frå Ontario
Folk frå Orange County i California
Kanadiske regissørar
Mary av Danmark

Mary () er kronprinsesse av Danmark, grevinne av Monpezat og yngste dotter av John Dalgleish Donaldson og Henrietta Clark Donaldson. Kronprinsesse Mary er bachelor i jus og økonomi.

Ekteskap 
8. oktober 2003 gav dronning Margrethe II av Danmark det offisielle løyvet til at kronprins Frederik av Danmark kunne gifte seg med den då australsk-britiske statsborgaren Mary Elizabeth Donaldson. Paret vart vigde i Københavns domkyrkje 14. mai 2004.

Born 
 25. april 2005 vart det annonsert at kronprinsparet venta det første barnet sitt. Laurdag 15. oktober 2005 klokka 01:57 fødde kronprinsessen ein velskapt son, Christian Valdemar Henri John, med ei vekt på 3500 gram, og ei lengd på 51 cm. 
 26. oktober 2006 kunngjorde det danske hoffet at kronprinsessa var gravid med sitt andre barn. Kronprinsessa vart innlagd 21. april 2007 på Rigshospitalet i København. Mary fødde laurdag 21. april 2007 kl 16.02 ei velskapt dotter. Ho vog 3350 gram og var 50 cm lang. Prinsessa er den første prinsessa fødd i Danmark sidan 1946. Ho fekk ved dåpen 1. juli 2007 namnet Isabella Henrietta Ingrid Margrethe.
 Laurdag 8. januar 2011 vart det meldt at ho same dag hadde fødd tvillingar, ein 47 centimeter lang gut på 2684 gram, og ei 46 centimeter lang jente på 2554 gram. Guten vart fødd kl 10:30 og jenta vart fødd 26 min seinare, kl 10:56. Dei fekk ved dåpen 14. april 2011 namna Vincent Frederik Minik Alexander og Josephine Sofia Ivalo Mathilda.

Namn og titlar
 1972–2004: Frøken Mary Elizabeth Donaldson
 2004–2008: Kronprinsesse Mary Elizabeth av Danmark
 2008–i dag: Kronprinsesse Mary Elizabeth av Danmark, grevinne av Monpezat

Bakgrunnsstoff
 Endelig har tvillingene fått navn 

Danske kronprinsesser
Grevinner av Monpezat
Australiarar
St. Olavs Orden
Elefantordenen
Guldå

Guldå (Galeopsis speciosa) er ei plante i lepeblomsterfamilien. Arten er utbreidd i Europa og Asia.
Planta vert kring 40 cm høg, og har grov stivhåra stengel. Ho har gul krone med to cm lang kronrøyr og fiolett midtflik i underlepen. Guldå blomstrar kring juli månad. Han er eit åker- og hageugras som er vanleg i alle landsdeler i Noreg.

Kjelder

<div class="references-small">
Denne artikkelen bygger på «Hampdån» frå ,  den 17. september 2010.  
 

Johannes Lid, Norsk-svensk-finsk flora, Det Norske Samlaget, 1985.

Plantar i Noreg
Leppeblomfamilien
Medisinplantar
Giftige plantar
Møre-Silda

Møre-Silda er ein sluk som opphavleg var produsert av Remen slukfabrikk i Måndalen. Truleg var sluken introdusert i 1955. Han vart oppfunnen av Arnulf Remen, frå bygda Måndalen der også slukfabrikken låg.

Møre-Silda blir omtalt som Noregs mest selde skeisluk. Sluken har vore produsert i ein rekke variantar. Dei har vore i kopar, sølv og messing med enten raud eller svart rygg. Sluken har komme i ei rekke vekter frå 6 gram og oppover til 55 gram. Møre-Silda er derfor nytta både i sjø, vatn og elver.

I dag blir sluken marknadsført av Elbe. Sluken kjem no i ein moderne variant som går under namnet Møre-Silda Holographic.

Kjelder

Rauma kommune
Fiskereiskapar
Sportsfiske
Konstantin II av Hellas

Konstantin II ,  (gresk Κωνσταντίνος Β') () er prins av Danmark, tronpretendent av Hellas og tidlegare hertug av Spártis og konge av Hellas frå 1964 til monarkiet vart avskaffa av den greske militærjuntaen 1. juni 1974.

Han var berre 24 år gammal då han vart konge, men hadde klåre politiske ambisjonar om å vere ein konge med makt og innverknad. Dette førte han opp i fleire konfliktar med dei folkevalde politikarane. Same år som han vart konge, gifta han seg med kusina si, den 18 år gamle prinsesse Anne-Marie av Danmark. Dei fekk etter kvart fem born. Våren 1967 gjorde ein militærjunta statskupp i Hellas, og avsette regjeringa. I desember same året gjorde kongen eit forsøk på motkupp, men dette mislukkast. Kuppforsøket var dårleg planlagt og hjelpelaust gjennomført. Kongefamilien flykta til Roma, og har sidan levt i eksil, det meste av tida i London.

Som ung vann kronprins Konstantin gull i drakebåtsegling under sommar-OL 1960. Han var òg ein god symjar og hadde svart belte i karate.

Kong Konstantin II vart i 1964 tildelt storkors med kjede av St. Olavs Orden. Han er òg riddar av Elefantordenen og er tildelt Dannebrogordenen.

Ekteskap og barn
I 1963 vart han offisielt trulova med prinsesse Anne-Marie av Danmark. Dei gifta seg 18. september 1964 i Aten, og Anne-Marie vart dronning av Hellas.

Dei har barna:
 Prinsesse Alexia av Hellas og Danmark (fødd 10. juli 1965)
 Kronprins Pavlos av Hellas (fødd 20. mai 1967)
 Prins Nikolaos av Hellas og Danmark [fødd 1. oktober 1969)
 Prinsesse Theodora av Hellas og Danmark (fødd 9. juni 1983)
 Prins Philippos av Hellas og Danmark (fødd 26. april 1986)

Olympiske medaljar

Sommar-OL 1960

Hellas
Gull i drakebåtsegling

Titlar, tiltaleformer, dekorasjonar og våpenskjold

Titlar og tiltaleformer
 1940–1947: Høgvørde prins Konstantin av Hellas og Danmark
 1947–1963: Høgvørde jronprins Konstantin av Hellas, prins av Danmark, hertug av Spártis
 1963–1973: Hans majestet kongen av hellenarane, prins av Danmark
 1973–i dag: Hans majestet kong Konstantin II av Hellas, prins av Danmark

I Hellas vert han omtala som den tidlegare kongen (ο τέως βασιλιάς) eller Glücksburg (o Γκλύξμπουργκ). Av greske royalistar vert han omtala som kongen (ο βασιλιάς). Han vert òg omtala som Kokós (Κοκός), ein kortform av namnet Konstantin, som har vorte brukt sida regjeringstida hans.

Av di han stammer frå kong Kristian IX av Danmark har han tittelen Prins av Danmark.

Kjelder

Denne artikkelen bygger på «Constantine II of Greece» frå ,  den 18. september 2010.

Fotnotar

Greske prinsar
Danske prinsar
Greske kronprinsar
Greske kongar
Prinsar av Schleswig-Holstein-Sonderburg-Glücksburg
Tronpretendentar
St. Olavs Orden
Greske deltakarar under sommar-OL 1960
Kongelege OL-deltakarar
Elefantordenen
Dannebrogordenen
Frelsar-ordenen
Greske regentar
Greske monarkar